Karate Kid 3

Karate Kid 3 (The Karate Kid, Part III) er en amerikansk actiondrama- og kampsportfilm fra 1989 med Ralph Macchio og Pat Morita i hovedrollene. Andre sentrale roller spilles av Thomas Ian Griffith, Robyn Lively og Martin Kove.

Karate Kid 3 ble dårlig mottatt av kritikerneDagbladet - film (28.1.2006) og ble langt fra den publikumssuksessen som de to forrige filmene serien.

 Handling 
Handlingen i denne filmen fortsetter en stund etter der den første sluttet. Cobra Kai eleven, Mike Barns (Sean Kanan) er fast bestemt på å erobre karatetittelen, men Daniel (som vant forrige gang) ønsker ikke å delta i det forestående karatemesterskapet. Daniel blir derfor utsatt for utpressing, men hans trener Mr. Miyagi, står fast og beordrer han til å ignorere Mikes trusler. I desperasjon oppsøker Daniel en annen karatelærer, Terry Silver (Thomas Ian Griffith), hvis voldelige kampteknikk står i direkte motsetning til Mr. Miyagis lære. Det Daniel ikke vet er at han er utsatt for et komplott, satt i scene av Miyagis gamle erkefiende Kreese (Martin Kove), som var trener for klubben Cobra Kai.

 Om filmen 
Kritikerne
Filmen ble dårlig mottatt av filmkritikerne, noe som gjenspeiles av at den kun har fått 24% på Rotten Tomatoes.Rotten Tomatoes (9.8.2010) Den amerikanske filmanmelderen Roger Ebert gav den bare en og en halv av fire stjerner og skrev blant annet at: «I have mastered all of the lessons "The Karate Kid" movies have to teach and all of the surprises they have to spring. I am also intimately familiar with the plot formula, so that nothing in this third film comes as the faintest surprise. Perhaps it is time, as Mr. Miyagi might say, to study something else».

Dagbladets anmelder gav den terningkast to.Dagbladet (21.3.1998)

Publikum
Karate Kid 3 ble langt fra den publikumssuksessen som de to forrige filmene i serien. Den gjorde det imidlertid betydelig bedre enn den fjerde filmen, The Next Karate Kid, som kom i 1994, men som er uten Ralph Macchio.BoxofficeMojo - Krate Kid filmserie Karate Kid 3 innbrakte $39 millioner på amerikanske kinoer og havnet på en 33.-plass over de mest innbringende filmene i USA i 1989.BoxofficeMojo - Krate Kid 3

 Rollebesetning 
 Ralph Macchio – Daniel LaRusso
 Pat Morita – Mr. Kesuke Miyagi
 Robyn Lively – Jessica Andrews
 Thomas Ian Griffith – Terry Silver
 Martin Kove – John Kreese
 Sean Kanan – Mike Barnes
 Jonathan Avildsen – Snake
 Randee Heller – Lucille
 William Christopher Ford – Dennis

 Referanser 

 Eksterne lenker 


Kategori:Actionfilmer fra USA
Kategori:Ungdomsfilmer fra USA
Kategori:Actiondrama fra USA
Kategori:Kampsportfilmer fra USA
Kategori:Filmer fra 1989
Kategori:Engelskspråklige filmer
Kategori:Oppfølgerfilmer